Komisijas atzinums, atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīvai par enerģijas galapatēriņa efektivitāti un energopakalpojumiem (un ar kuru atceļ Padomes Direktīvu 93/76/EEK) KOM (2003), 739 galīgais, C6-0298/2005-2003/0300 (COD)) ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0053 galīgā redakcija - COD 2003/0300 */





[pic] | EIROPAS KOPIENU KOMISIJA | Briselē, 7.2.2006 COM(2006) 53 galīgā redakcija 2003/0300 (COD) KOMISIJAS ATZINUMS, atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par enerģijas galapatēriņa efektivitāti un energopakalpojumiem (un ar kuru atceļ Padomes Direktīvu 93/76/EEK) KOM (2003), 739 galīgais, C6-0298/2005-2003/0300 (COD)) AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2003/0300 (COD) KOMISIJAS ATZINUMS, atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par enerģijas galapatēriņa efektivitāti un energopakalpojumiem (un ar kuru atceļ Padomes Direktīvu 93/76/EEK) KOM (2003), 739 galīgais, C6-0298/2005-2003/0300 (COD)) 1. IEVADS EK līguma 251. panta 2. punkta trešās daļas c) punktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. INFORMāCIJAI a) Komisijas lēmuma pieņemšanas datums: 10.12.2003. b) Datums, kad nosūtīts Parlamentam un Padomei: 11.12.2003. c) Reģionu komitejas atzinuma datums: 17.6.2004. d) Eiropas Ekonomikas un sociālo lietu komitejas atzinuma datums: 28.10.2004. e) Eiropas Parlamenta atzinuma datums (pirmais lasījums): 7.6.2005. f) Datums, kad panākta politiska vienošanās Padomē: 28.6.2005. g) Kopējās nostājas pieņemšanas datums: 23.9.2005. h) Atzinuma datums (otrais lasījums): 13.12.2005. 3. PRIEKšLIKUMA MēRķIS Šā priekšlikuma mērķis ir sekmēt energoefektivitāti un energopakalpojumus un izstrādāt attiecīgos tirgus, tā veicinot gan vides aizsardzību, gan energoapgādes drošību. Ar šo priekšlikumu iecerēts arī novērst informācijas, finanšu, institucionālos un cita veida šķēršļus, kas neļauj izmantot ievērojamas enerģijas ietaupīšanas iespējas, kas pastāv visās dalībvalstīs. To iecerēts panākt, nosakot prasības šādās jomās: uzlabota informācija; uzlabota energoefektivitāte, energoapgādes pakalpojumu sniedzēju kvalifikācija un akreditācija; finanšu instrumentu veicināšana enerģijas taupīšanai; uzlabotas tarifu shēmas; labāks finansēšanas mehānisms; uzlabota energobilance; un uzlabota patēriņa uzskaite un norēķināšanās. Lai nodrošinātu vislabāko šās direktīvas prasību izpildi, ir noteikts vienveidīgs gada energotaupības mērķis, kā arī pienākums valsts sektoram taupīt energoresursus. Vēl arī enerģijas mazumtirgotājiem un izplatītājiem ir noteikts pienākums saviem klientiem sniegt elektroapgādes pakalpojumus un uzlabot energoefektivitāti. Lai izmērītu un ziņotu par visiem energoefektivitātes uzlabojumiem, direktīvā ir vienota mērījumu metodika un prasības dalībvalstīm par ziņojumu sniegšanu. 4. KOMISIJAS ATZINUMS PAR EIROPAS PARLAMENTA IEROSINāTAJIEM GROZīJUMIEM 4.1. Komisijas pieņemtie grozījumi Komisija var pilnībā pieņemt visus 49 Eiropas Parlamenta ierosinātos grozījumus. Šie grozījumi ir otrajā lasījumā panāktās Eiropas Parlamenta un Padomes kompromisa vienošanās rezultāts. Grozījumi atbilst Komisijas priekšlikuma mērķiem un ar tiem var ieviest obligātos nosacījumus, ar kuriem kompensē saistošo enerģijas taupīšanas mērķu trūkumu un atsevišķus mērķus valsts sektoram[1]. Vienošanos par kompromisa paketi atviegloja tas, ka, izmantojot 73. grozījumu (4. panta 2. punkts) un 84. grozījumu (14. panta 2. punkts), ieviesa valstu Rīcības plānus energoefektivitātei un ar to saistītās obligātās ziņošanas prasības. Bez tam, izmantojot 75. grozījumu (5. panta 1. punkta 2. apakšpunkts), ir ieviestas saistošas prasības valsts sektoram, līdz ar to panākts kompromisa priekšlikums, kas Komisijai ir pieņemamāks. Būtiskākie grozījumi kopējā nostājā ir šādi: - Jauni apsvērumi, lai precizētu dažus noteikumus pantos, jo īpaši 4., 5. un 6. pantā, kur noteikti attiecīgi taupīšanas mērķi, valsts sektora pienākumi un attiecīgi pienākumi energoapgādes mazumtirdzniecības un izplatīšanas uzņēmumiem. - Definīcijas (3. pants), kas paplašina direktīvas darbības jomu, lai gan – tikai nedaudz. - Ir ieviesti taupīšanas mērķu starpposmi direktīvas piemērošanas trešajam gadam, par ko jāziņo pirmajā valsts Rīcības plānā par elektroefektivitāti līdz 2007. gada 30. jūnijam, līdz ar pārskatu attiecībā uz dalībvalstu stratēģijas par sasniegtajiem starpposma mērķiem un vispārējiem ietaupījuma mērķiem (4. panta 2. punkts). - Prasības dalībvalstīm un Komisijai (14. pants) par sistemātisku un detalizētu ziņojumu sniegšanu, ieskaitot aktivitātes valsts sektorā (10. b apsvērums). - Energoefektivitātes uzlabojumu mērījumu sistēmas attīstība (15. pants I, III un IV pielikums). - Enerģijas pārveides tirgu un sekundāro tirgu indikatīvas saraksts, kuram var noteikt atsauces rādītājus (IV a pielikums). - Valsts sektora pienākumu iekļaušana attiecībā uz energoefektīviem iepirkumiem, īri, aizstāšanu un celtņu modernizēšanu (V pielikums). 5. SECINāJUMS Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekšminētajam. [1] Jāatgādina, ka Komisija noraidīja kopējo nostāju tādēļ, ka nebija obligāto mērķu taupīšanai un tādēļ, ka nebija taupīšanas mērķi valsts sektoram.